# **ROMÂNIA**

# **JUDEŢUL SUCEAVA**

# **MUNICIPIUL CÂMPULUNG MOLDOVENESC**

## **CONSILIUL LOCAL**

**HOTĂRÂREA NR. 46**

**din 30 aprilie 2020**

**privind scoaterea din funcțiune a unui imobil din domeniul privat al**

**municipiului Câmpulung Moldovenesc în vederea casării,**

**demolării și valorificării**

Consiliul Local al municipiului Câmpulung Moldovenesc, întrunit în ședința ordinară din data de 30 aprilie 2020;

Având în vedere:

-Referatul de aprobare a primarului municipiului Câmpulung Moldovenesc, înregistrat la nr. 10165 din 10.04.2020;

-Raportul de specialitate Direcţiei tehnice şi urbanism din cadrul primăriei municipiului Câmpulung Moldovenesc, înregistrat la nr. 10166 din 10.04.2020;

-Raportul de specialitate Direcţiei economice din cadrul primăriei municipiului Câmpulung Moldovenesc, înregistrat la nr. 10167 din 10.04.2020;

-Raportul de specialitate Compartimentului juridic din cadrul primăriei municipiului Câmpulung Moldovenesc, înregistrat la nr. 10168 din 10.04.2020;

-Avizul Comisiei de specialitate a Consiliului Local;

-Cap. III pct. 22 și pct. 23 din Normele metodologice de aplicare a Legii nr. 15/1994 privind amortizarea capitalului imobilizat în active corporale și necorporale, aprobate prin Hotărârea Guvernului României nr. 909/1997, cu modificările și completările ulterioare;

În temeiul art. 129 alin. (2) lit. c), art. 139 alin. (3) lit. g), art.140 alin. (1) și art. 354 alin. (1) și alin. (2) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

**H O T Ă R Ă Ş T E**

**Art.1.**(1)Se aprobăscoaterea din funcțiune a unui imobil din domeniul privat al municipiului Câmpulung Moldovenesc în vederea casării, demolării și valorificării, imobil prevăzut în anexa care face parte integrantă din prezenta hotărâre.

(2)Se împuternicește primarul municipiului Câmpulung Moldovenesc să îndeplinească formalitățile legale de scoatere din funcțiune, casare și valorificare a imobilului prevăzut la alin. (1).

**Art.2.**După scoaterea din funcțiune, casare, demolare și valorificare în baza documentelor întocmite, se procedează la actualizarea datelor din inventarul domeniului privat al municipiului Câmpulung Moldovenesc, respectiv evidența contabilă, cantitativ şi valoric.

**Art.3.**Primarul municipiului Câmpulung Moldovenesc, prin aparatul de specialitate,va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Maftean Gheorghe** |  | **Contrasemnează:**  **SECRETAR GENERAL**  **AL MUNICIPIULUI**  **Erhan Rodica** |